South 2 Sea Langezandt is 'n grasdak-vissershuisie in Langezandt, stapafstand van die strand af.
Dié huis beskik oor 3 kamers met slaapplek vir 6. Daar is 2 kamers in die hoofhuis. Die eerste kamer het 'n dubbelbed en 'n en suite-badkamer met 'n stort. Die tweede kamer het 2 driekwartbeddens en toegang tot die tweede badkamer. Die kothuis het 'n dubbelbed en 'n badkamer.
Die kombuis is toegerus met 'n stoof, oond, yskas-vrieskas, mikrogolf, eetgerei, breekware, skottelgoedwasser en 'n wasmasjien. Daar is ook 'n toonbank met stoele. Die sitarea het 'n gemaklike sitkamerstel en 'n platskerm-TV met DStv.
Die leefarea lei na 'n stoep met stoepmeubels, 'n kroeg en 'n braai. Die stoep bied 'n uitsig oor die beskutte tuin. Die agterplaas is groot genoeg vir klein tot mediumgrootte honde.